Moderné umenie

Moderné umenie je pojem, ktorý:
 v temporálnom zmysle označuje nové, súčasné, posledné umenie, teda je opakom „starého umenia“,
 z hľadiska moderny druhej polovice 19. storočia a prvej polovice 20. storočia označuje umenie, ktoré stálo v protiklade ku klasickému alebo akademickému umeniu (tzn. umeniu, ktoré vychádza z antických vzorov, hlavne vo vzťahu k chápaniu mimézis).

Moderné umenie sa vyvinulo z náuky o estetike Immanuela Kanta, ktorý v diele Kritika súdnosti (1790) tvrdil, že „vznešenosť netreba hľadať vo veciach prírody, ale len v našich ideách“. Kantova kritika estetiky sa rozvinula v impresionizme, ktorý začal uprednostňovať formálny jazyk použitého média pred čisto mimetickým zobrazovaním reality. Prinajmenšom od expresionizmu je moderné umenie zároveň avantgardným umením, tzn. že jednotlivé umelecké smery sa snažia posúvať kvalitu umenia dopredu negáciou všetkého starého a vytváraním radikálne nového. Od impresionizmu po vznik kubizmu (teda ca po roky 19071909) prešlo moderné umenie závratným formálnym vývojom. Od snahy verne napodobňovať, kopírovať realitu avantgardní umelci prešli k slobode tvorby, ktorou vyjadrovali vlastný, subjektívny postoj k realite a░k umeniu. Podnetom pre tento vývoj v umení bola zmena vedeckej a kultúrnej paradigmy, spôsobená objavmi na poli fyziky (kvantová teória Maxa Plancka, teória relativity Alberta Einsteina atď.) a psychológie (teória o nevedomí Sigmunda Freuda).

Na moderné umenie v období poslednej tretiny 20. storočia nadviazalo postmoderné umenie, ktoré sa ho snažilo kriticky prehodnotiť a v nových podmienkach dokončiť jeho idey.

Referencie

Použitá literatúra

Iné projekty 

 
Umenie